b'\n_START_ARTICLE_\nSenta Berger\n_START_SECTION_\nBiografija\n_START_PARAGRAPH_\nSenta gim\xc4\x97 Vienoje Antrojo pasaulinio karo metais muzikanto Josefo Berberio ir mokytojos Therese Jany \xc5\xa1eimoje. Jau 4 ji pirm\xc4\x85 kart\xc4\x85 u\xc5\xbelipo \xc4\xaf scen\xc4\x85, kurioje dainavo t\xc4\x97vui akomponuojant pianinu. Dar po met\xc5\xb3 ji prad\xc4\x97jo lankyti baleto pamokas, v\xc4\x97liau \xe2\x80\x93 priva\xc4\x8dias vaidybos pamokas._NEWLINE_1957 m. Senta gavo nedidel\xc4\xaf vaidmen\xc4\xaf viename paskutini\xc5\xb3 re \xc5\xbeisieriaus Willi Frosto film\xc5\xb3. Ji prad\xc4\x97jo lankyti Maxo Reinhardto, \xc5\xbeymiausios vaidybos mokyklos Vienoje, seminarus, kuriuos met\xc4\x97 gavusi dar vien\xc4\x85 vaidmen\xc4\xaf kine. 1958 m. ji tapo jauniausia Vienos teatro aktore._NEWLINE_Senta netrukus \xc4\x97m\xc4\x97 sulaukti vis daugiau kvietim\xc5\xb3 filmuotis kine, ta\xc4\x8diau jau 1962 m. ji nusprend\xc4\x97, kad reikia nauj\xc5\xb3 i\xc5\xa1\xc5\xa1\xc5\xabki\xc5\xb3 ir i\xc5\xa1vyko \xc4\xaf Holivud\xc4\x85. \xc4\x8cia ji filmavosi eil\xc4\x97je juost\xc5\xb3 su tokiais aktoriais kaip Charlton Heston, Dean Martin, Frank Sinatra, John Wayne ir kitais. 1963 m. ji sulauk\xc4\x97 pasi\xc5\xablymo pasira\xc5\xa1yti 5 met\xc5\xb3 sutart\xc4\xaf su viena Holivudo kino studija, ta\xc4\x8diau d\xc4\x97l asmenini\xc5\xb3 prie\xc5\xbeas\xc4\x8di\xc5\xb3 nusprend\xc4\x97 gr\xc4\xaf\xc5\xbeti \xc4\xaf Europ\xc4\x85: tais metais Senta susipa\xc5\xbeino su vokie\xc4\x8di\xc5\xb3 re\xc5\xbeisieriumi Michaelu Verhoevenu. 1965 m. jie kartu \xc4\xafk\xc5\xabr\xc4\x97 prodiuseri\xc5\xb3 kompanij\xc4\x85 \xe2\x80\x9eSentana\xe2\x80\x9c, o po met\xc5\xb3 susituok\xc4\x97. 1967 m. ji pirm\xc4\x85 kart\xc4\x85 filmavosi savo pa\xc4\x8dios prodiusuotame ir vyro re\xc5\xbeisuotame filme (\xe2\x80\x9eWer im Glashaus liebt...\xe2\x80\x9c). J\xc5\xb3 kompanijos \xc5\xbeymiausios juostos yra \xe2\x80\x9eDie wei\xc3\x9fe Rose\xe2\x80\x9c (1982 m.) ir \xe2\x80\x9eDas schreckliche M\xc3\xa4dchen\xe2\x80\x9c (1990 m.)._NEWLINE_Jos karjera s\xc4\x97kmingai t\xc4\x99s\xc4\x97si JAV, Italijoje ir Pranc\xc5\xabzijoje \xc4\xafvairaus \xc5\xbeanro juostose._NEWLINE_1977 m. Senta buvo 27-ojo Berlyno kino festivanio \xc5\xbeiuri nare. Ta pati garb\xc4\x97 antr\xc4\x85 kart\xc4\x85 jai teko ir 48-ame festivalyje po 21 met\xc5\xb3._NEWLINE_Po antrojo s\xc5\xabnaus gimimo 1979 m. (viso Senta turi 3 vaikus), ji gr\xc4\xaf\xc5\xbeo \xc4\xaf teatr\xc4\x85 ir vaidino spektakliuose Vienoje, Hamburge ir Berlyne, taip pat ir kine._NEWLINE_2003 m. vasar\xc4\xaf ji buvo i\xc5\xa1rinkta Vokietijos kino akademijos prezidente, o 2006 m. pavasar\xc4\xaf i\xc5\xa1leido atsiminim\xc5\xb3 knyg\xc4\x85._NEWLINE_\xc5\xa0iuo metu ji su vyru gyvena Vokietijoje, netoli Miunceno.'